Contact (cinta)

:*Iste articlo ye sobre una cinta estausunidense de 1997; ta atros usos, se veiga *'Contact**''.

**Contact*'  ye una cinta estausunidense de cine de [[ciencia ficción]] de l'anyo [[1997]], dirichida por [[Robert Zemeckis]] y producida por [[Robert Zemeckis]] y [[Steve Starkey]] con guión de [[James V. Hart]] y [[Michael Goldenberg]], protagonizada por [[Jodie Foster]], [[Matthew McConaughey]], [[James Woods]], [[John Hurt]], [[Tom Skerritt]] y [[Angela Bassett]].

Contact ye una adaptación cinematografica d'a novela homonima de [[Carl Sagan]] de [[1985]]; Sagan y a suya esposa [[Ann Druyan]] escribioron l'esquema de l'historia d'a cinta. [[Jodie Foster]] interpreta a la protagonista d'a cinta, a Dra. Eleanor *Ellie* Arroway, una cientifica de [[SETI]] que troba prebas solidas de [[Astrobiolochía|vida extraterrestre]] y ye trigada pa fer o primer contacto. A cinta presenta de traza destacada una serie de puestos dedicaus a l'investigación y exploración espacial, a saber, o [[Very Large Array]] en [[Nuevo Mexico]], o [[radiotelescopio d'Arecibo]] en [[Puerto Rico]] u l'estación espacial [[Mir]].

[[Carl Sagan]] y [[Ann Druyan]] prencipioron a treballar en a cinta en [[1979]]. Chuntos, escribioron un tractamiento cinematografico de mas de 100 pachinas y establioron Contact en Warner Bros. con Peter Guber y Lynda Obst como productors. Cuan o desarrollo d'a cinta s'estancó, Sagan publicó Contact como novela en [[1985]], y l'adaptación cinematografica se rechovenexió en [[1989]]. Roland Joffé y George Miller heban planiau endrezar-la, pero Joffé se retiró en 1993, y Warner Bros. despidió a Miller en 1995. [[Robert Zemeckis]] estió finalment achustau pa endrezar, y o rodache de Contact duró dende setiembre de 1996 dica febrero de 1997. Sony Pictures Imageworks s'encargó d'a mayoría d'as secuencias d'efectos visuals.

A cinta estió lanzada l'11 de chulio de [[1997]]. Contact replegó mas de $ 171 millons en toz. A cinta ganó o premio Hugo a la millor presentación dramatica y recibió numbrosos premios y nominacions en os [[premios Saturn]].

== Reparto ==
* [[Jodie Foster]] como Dr. Eleanor "Ellie" Ann Arroway
* [[Jena Malone]] como choven Ellie
* [[Matthew McConaughey]] como Palmer Joss
* [[David Morse (actor)|David Morse]] como Theodore Arroway
* [[Tom Skerritt]] como Dr. David Drumlin
* [[James Woods]] como Michael Kitz
* [[John Hurt]] como S. R. Hadden
* [[William Fichtner]] como Kent Clarke
* [[Angela Bassett]] como Rachel Constantine
* [[Jake Busey]] como Joseph
* [[Rob Lowe]] como Richard Rank
* [[Geoffrey Blake (actor)|Geoffrey Blake]] como Fisher
* [[Max Martini]] como Willie
* [[Steven Ford]] como Major John Russell

== Argumento ==
A Dra. Ellie Arroway treballa pa o [[programa SETI]] en l'[[Observatorio d'Arecibo]] en [[Puerto Rico]]. Guiada enta a ciencia y a comunicación, prencipiando con a radioafición, por su [[pai]], agora feneixiu, escuita as emisions de radio de l'espacio, con a esperanza de trobar evidencia de vida extraterrestre. David Drumlin, l'asesor cientifico d'o president d'os [[Estaus Unius]], retira os fondos de SETI perque creye que l'esfuerzo ye de raso inutil. Arroway obtiene o respaldo de Hadden Industries, dirichida por o silencioso industrial multimillonario S. R. Hadden, lo que le permite continar o prochecto en o [[Very Large Array]] (VLA) en [[Nuevo Mexico]].

Cuatro anyadas mas tardi, arredol de [[1996]], con Drumlin buscando trancar o programa SETI, Arroway descubre un sinyal que repite una secuencia de numeros primos, aparentment ninviada dende o sistema estelar Vega a uns 26 [[anyos luz]] de distancia. Iste anuncio fa que Drumlin y o Consello de Seguranza Nacional endrezau por Michael Kitz intenten prener o control de l'instalación. L'equipo d'Arroway descubre un video amagau en o sinyal: o discurso d'obridura d'[[Adolf Hitler]] en os [[Chuegos Olimpicos de Berlín 1936|Chuegos Olimpicos de 1936]] en [[Berlín]], [[Alemanya]]. Arroway y o suyo equipo plegan que iste haberba estau o primer sinyal lo suficientment fuerte como pa deixar l'ionosfera d'a Tierra, arribar a Vega y estar transmitida de tornada.

O prochecto ye sozmetiu a una estricta seguranza y o suyo progreso se sigue en tot o mundo. Arroway troba que o sinyal tamién contiene mas de 63.000 pachinas de datos indescifrables. O solitario S. R. Hadden s'achunta en secreto con Arroway pa proporcionar os meyos pa decodificar as pachinas. As pachinas revelan esquemas d' una maquina complexa que se determina que ye una especie de transporte pa un solenco ocupant.

As nacions d'o mundo financian a construcción d'a maquina en o Centro Espacial Kennedy en Cabo Canyaveral. S'ensambla un panel internacional pa esleyer un candidato pa viachar en a maquina. Encara que Arroway ye una d'as favoritas, as suyas esperanzas se veyen frustradas por o filosofo cristiano Palmer Joss, un miembro d'o panel qui Arroway conoixió y con qui s'embolicó breument en [[Puerto Rico]]. Cuan clama a ficacio sobre o suyo [[ateísmo]], o panel selecciona a Drumlin, como mas representativo de l'humanidat. Cuan a maquina se preba por primera vegada, un terrorista relichioso la destruye en un atentau suicida, matando a Drumlin y a cuantos atros.

Un Hadden malauto de cancer, que agora reside en a estación espacial [[Mir]], le revela a Arroway que a suya companyía i heba fabricau en secreto una segunda maquina en [[Chapón]] y que Arroway será l'indicada pa viachar. Equipau con cuantos dispositivos de gravación, Arroway ingresa en a capsula d' a maquina, que dimpués se deixa cayer por tres aniellos que chiran rapidament, lo que fa que a capsula aparentment viache a traviés d'una serie de foratos de cuco. Arroway veye una estructura semellant a una matriz en Vega y sinyals d'una civilización abanzada en unatra planeta. Luego se troba en una placha, semellant a una imachen de a suya nineza que fazió de [[Pensacola]], [[Florida]], y s'amana una figura que se converte en o suyo pai feneixiu. Arroway lo reconoixe como un extraterrestre que adopta a forma d'o suyo pai y intenta fer preguntas. L'extraterrestre le diz que o paisache y a forma familiars s'utilizoron pa facilitar-le o suyo primer contacto y que iste viache estió solament o primer trango de l'humanidat pa unir-se a atras especies espaciales.

Arroway caye inconscient cuan prencipia a viachar de tornada a traviés d'un forato de cuco. Se dispierta y se troba en o suelo d'a capsula, l'equipo de control d'a misión la clama repetidament. Ella s'entera de que, dende difuera d'a maquina, pareix que a capsula simplament cayió a traviés d'os aniellos d'a maquina y aterrizó en una ret de seguranza. Manimenos, Arroway insiste en que va estar difuera mientres bellas 18 horas, pero os suyos dispositivos de gravación solament amuestran rudio. Se forma un Comité d'o Congreso y especula que o sinyal y a maquina estioron una trapaza disenyada por l'agora feneixiu Hadden. Arroway le pide a lo comité que accepte a verdat d'o suyo testimonio sobre a fe. En una conversa privada, Kitz y a funcionaria d'a Casa Blanca, Rachel Constantine, reflexionan sobre l'información confidencial que, encara que o dispositivo de gravación d'Arroway solament rechistró rudio estatico, lo fació per 18 horas. Arroway y Joss s'achuntan y Arroway recibe refirme financiero contino en o VLA.

== Se veiga tamién ==
* [[Cine en 1997]].
* [[Cintas de 1997]].

== Referencias ==


== Vinclos externos ==

*  [https://www.warnerbros.com/movies/contact Pachina web oficial de *Contact*].
*  [https://www.imdb.com/title/tt0118884/ *Contact''] en Internet Movie Database.